title: Komisjoni rakendusmäärus (EL) 2017/777, 4. mai 2017, millega algatatakse nõukogu rakendusmääruse (EL) nr 501/2013 (millega laiendatakse Hiina Rahvavabariigist pärit jalgrataste impordi suhtes kehtestatud lõplikku dumpinguvastast tollimaksu Indoneesiast, Malaisiast, Sri Lankalt ja Tuneesiast lähetatud jalgrataste impordile olenemata sellest, kas päritolumaana on deklareeritud Indoneesia, Malaisia, Sri Lanka või Tuneesia või mitte) läbivaatamine, et selgitada välja võimalus teha kõnealuste meetmete kohaldamise suhtes erand ühele Tuneesia eksportivale tootjale, tühistatakse dumpinguvastane tollimaks kõnealuse eksportiva tootja impordi suhtes ning kehtestatakse sellelt eksportivalt tootjalt pärit impordi registreerimise nõue

text:
               5.5.2017

               ET

               Euroopa Liidu Teataja

               L 116/20

         KOMISJONI RAKENDUSMÄÄRUS (EL) 2017/777,
   4. mai 2017,
   millega algatatakse nõukogu rakendusmääruse (EL) nr 501/2013 (millega laiendatakse Hiina Rahvavabariigist pärit jalgrataste impordi suhtes kehtestatud lõplikku dumpinguvastast tollimaksu Indoneesiast, Malaisiast, Sri Lankalt ja Tuneesiast lähetatud jalgrataste impordile olenemata sellest, kas päritolumaana on deklareeritud Indoneesia, Malaisia, Sri Lanka või Tuneesia või mitte) läbivaatamine, et selgitada välja võimalus teha kõnealuste meetmete kohaldamise suhtes erand ühele Tuneesia eksportivale tootjale, tühistatakse dumpinguvastane tollimaks kõnealuse eksportiva tootja impordi suhtes ning kehtestatakse sellelt eksportivalt tootjalt pärit impordi registreerimise nõue
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „dumpinguvastane alusmäärus“), eriti selle artikli 11 lõiget 4, artikli 13 lõiget 4 ja artikli 14 lõiget 5,
   pärast liikmesriikidele teatamist
   ning arvestades järgmist:
   1.   TAOTLUS

               (1)

               Euroopa Komisjon (edaspidi „komisjon“) sai dumpinguvastase alusmääruse artikli 11 lõike 4 ja artikli 13 lõike 4 kohase taotluse teha erand dumpinguvastastest meetmetest, mida kohaldatakse Hiina Rahvavabariigist pärit jalgrataste impordi suhtes, mida laiendatakse Indoneesiast, Malaisiast, Sri Lankalt ja Tuneesiast lähetatud jalgrataste impordile olenemata sellest, kas päritolumaana on deklareeritud Indoneesia, Malaisia, Sri Lanka või Tuneesia või mitte.

               (2)

               Taotluse esitas 13. septembril 2016 ettevõtja Look Design System SA (edaspidi „taotleja“), kes on jalgrataste eksportiv tootja Tuneesias (edaspidi „asjaomane riik“).

         2.   VAATLUSALUNE TOODE

               (3)

               Vaatlusalune toode on jalgrattad ja muud mootorita rattad (sealhulgas kolmerattalised veojalgrattad, kuid mitte monorattad), mis on lähetatud Indoneesiast, Malaisiast, Sri Lankalt ja Tuneesiast, olenemata sellest, kas päritolumaana on deklareeritud Indoneesia, Malaisia, Sri Lanka või Tuneesia või mitte, ning mis kuuluvad praegu CN-koodide ex 8712 00 30 ja ex 8712 00 70 (TARICi kood 8712003010 ja 8712007091) alla.

         3.   KEHTIVAD MEETMED

               (4)

               29. mail 2013 muutis nõukogu määrusega (EL) nr 502/2013 (2) nõukogu rakendusmäärust (EL) nr 990/2011, (3) millega pärast aegumise läbivaatamist vastavalt nõukogu määruse (EÜ) nr 1225/2009 (4) artikli 11 lõikele 3 kehtestatakse Hiina Rahvavabariigist pärit jalgrataste impordi suhtes lõplik dumpinguvastane tollimaks.

               (5)

               Samal kuupäeval laiendas nõukogu rakendusmäärusega (EL) nr 501/2013 (5) Hiina Rahvavabariigist pärit jalgrataste impordi suhtes kehtestatud meetmeid Indoneesiast, Malaisiast, Sri Lankalt ja Tuneesiast lähetatud jalgrataste impordile olenemata sellest, kas päritolumaana on deklareeritud Indoneesia, Malaisia, Sri Lanka või Tuneesia või mitte.

               (6)

               18. mail 2015 laiendas komisjon rakendusmäärusega (EL) 2015/776 (6) Hiina Rahvavabariigist pärit jalgrataste impordi suhtes kehtestatud meetmeid Kambodžast, Pakistanist ja Filipiinidelt lähetatud jalgrataste impordile olenemata sellest, kas päritolumaana on deklareeritud Kambodža, Pakistan või Filipiinid või mitte.

         4.   LÄBIVAATAMISE PÕHJUSED

               (7)

               Taotleja väitis, et ta ei ole seotud ühegi asjaomase riigi eksportija või tootjaga, kelle suhtes kohaldatakse vaatlusaluse toote suhtes kohaldatavaid dumpinguvastaseid meetmeid.

               (8)

               Taotleja kinnitas ka, et ta ei eksportinud vaatlusalust toodet liitu uurimisperioodi jooksul, mille alusel meetmeid laiendati, s.o ajavahemikul alates 1. septembrist 2011 kuni 31. augustini 2012.

               (9)

               Peale selle kinnitas taotleja, et ta ei ole kehtivatest meetmetest kõrvale hoidunud.

               (10)

               Veel esitas taotleja tõendid ka selle kohta, et ta eksportis vaatlusalust toodet liitu 2016. aasta augustis.

         5.   MENETLUS

   5.1.   Algatamine

               (11)

               Komisjon uuris kättesaadavaid tõendeid ja jõudis järeldusele, et on piisavalt tõendeid, mis õigustavad uurimise algatamist vastavalt dumpinguvastase alusmääruse artikli 11 lõikele 4 ja artikli 13 lõikele 4, et teha kindlaks, kas taotleja võib laiendatud meetmetest vabastada.
               Asjaga teadaolevalt seotud liidu tootmisharu esindajaid teavitati läbivaatamistaotlusest ning neile anti võimalus esitada oma märkused, kuid märkusi ei saadud.

         5.2.   Kehtivate dumpinguvastaste meetmete kehtetuks tunnistamine ning impordi registreerimise nõue

               (12)

               Dumpinguvastase alusmääruse artikli 11 lõike 4 kohaselt tuleb kehtiv dumpinguvastane tollimaks tunnistada kehtetuks sellise vaatlusaluse toote impordi suhtes, mille taotleja on tootnud ja liitu eksportimiseks müünud.

               (13)

               Samal ajal tuleb dumpinguvastase alusmääruse artikli 14 lõike 5 kohaselt ette näha sellise impordi registreerimine, tagamaks, et kui uurimise käigus avastatakse taotlejaga seoses kõrvalehoidumine, võib dumpinguvastased tollimaksud sisse nõuda alates asjaomase impordi registreerimise kuupäevast. Taotleja võimalike edaspidiste kohustuste suurust ei saa uurimise praeguses järgus hinnata.

         5.3.   Läbivaatamisega seotud uurimisperiood

               (14)

               Uurimine hõlmab ajavahemikku alates 1. aprillist 2016 kuni 31. märtsini 2017 (edaspidi „läbivaatamisega seotud uurimisperiood“).

         5.4.   Taotleja uurimine

               (15)

               Uurimiseks vajaliku teabe saamiseks saadab komisjon taotlejale küsimustiku. Taotleja peab täidetud küsimustiku tagasi saatma 37 päeva jooksul pärast käesoleva määruse jõustumise kuupäeva, välja arvatud juhul, kui dumpinguvastase alusmääruse artikli 6 lõike 2 kohaselt on sätestatud teisiti.

         5.5.   Muud kirjalikud esildised

               (16)

               Vastavalt käesoleva määruse sätetele palutakse kõigil huvitatud isikutel teha teatavaks oma seisukohad, esitada teave ja kinnitavad tõendid. Kõnealune teave ja seda kinnitavad tõendid peavad komisjonile laekuma 37 päeva jooksul pärast käesoleva määruse jõustumist, kui ei ole sätestatud teisiti.

         5.6.   Ärakuulamisvõimalus komisjoni uurimistalitustes

               (17)

               Kõik huvitatud isikud võivad taotleda uurimist korraldavatelt komisjoni talitustelt ärakuulamist. Ärakuulamistaotlus tuleb koostada kirjalikult ning selles peab olema esitatud taotluse põhjus. Küsimuste puhul, mis on seotud uurimise algatamisetapiga, tuleb ärakuulamistaotlus esitada 15 päeva jooksul alates käesoleva määruse jõustumisest. Hiljem tuleb ärakuulamistaotlus esitada tähtaja jooksul, mille komisjon määrab kirjavahetuses huvitatud isikutega.

         5.7.   Kirjalike esildiste, täidetud küsimustike ja kirjade saatmise juhised

               (18)

               Komisjonile kaubanduskaitset käsitlevateks uurimisteks esitatava teabe suhtes ei kohaldata autoriõigust. Enne kolmanda isiku autoriõigustega kaitstud teabe ja/või andmete esitamist komisjonile peavad huvitatud isikud saama autoriõiguse omajalt spetsiaalse loa, mis sõnaselgelt võimaldab a) komisjonil kõnealust teavet ja andmeid käesolevas kaubanduse kaitsega seotud menetluses kasutada ja b) esitada huvitatud isikutele teavet ja/või andmeid käesolevas uurimises kasutamiseks sellises vormis, mis võimaldab neil oma kaitseõigust kasutada.

               (19)

               Kõik kirjalikud esildised, sealhulgas käesolevas määruses nõutud teave, täidetud küsimustikud ja kirjavahetus, mida huvitatud isikud paluvad käsitleda konfidentsiaalsena, tuleks märgistada sõnaga „Limited“ (7) (piiratud kasutusega).

               (20)

               Huvitatud isikud, kes esitavad teavet märkega „Limited“, peavad vastavalt dumpinguvastase alusmääruse artikli 19 lõikele 2 esitama ka teabe mittekonfidentsiaalse kokkuvõtte, millele lisatakse märge „For inspection by interested parties“ (tutvumiseks huvitatud isikutele). Need kokkuvõtted peaksid olema piisavalt üksikasjalikud, et konfidentsiaalselt esitatud teabe sisust oleks võimalik vajalikul määral aru saada. Kui konfidentsiaalset teavet edastav huvitatud isik ei esita nõutava vormi ja kvaliteediga mittekonfidentsiaalset kokkuvõtet, võib sellise konfidentsiaalse teabe jätta arvesse võtmata.

               (21)

               Huvitatud isikutel palutakse esitada kõik esildised ja taotlused, sealhulgas ka skaneeritud volikirjad ja sertifikaadid, e-posti teel, välja arvatud mahukad vastused, mille peaks esitama CD-ROMil või DVD-l käsipostiga või tähitud kirjaga. E-posti kasutades nõustuvad huvitatud isikud elektrooniliselt esitatavate materjalide suhtes kehtivate eeskirjadega dokumendis „CORRESPONDENCE WITH THE EUROPEAN COMMISSION IN TRADE DEFENCE CASES“, mis on avaldatud kaubanduse peadirektoraadi veebisaidil: http://trade.ec.europa.eu/doclib/docs/2011/june/tradoc_148003.pdf. Huvitatud isikud peavad teatama oma nime, aadressi, telefoni ja kehtiva e-posti aadressi ning nad peaksid tagama, et esitatud e-posti aadress on ettevõtte toimiv ametlik e-post, mida kontrollitakse iga päev. Kui kontaktandmed on esitatud, suhtleb komisjon huvitatud isikutega ainult e-posti teel, välja arvatud juhul, kui nad avaldavad sõnaselgelt soovi saada kõik dokumendid komisjonilt teiste sidevahendite kaudu või kui dokumendi laad nõuab selle saatmist tähitud kirjaga. Edasised eeskirjad ja lisateabe komisjoniga suhtlemise kohta, sh teabe e-posti teel esitatud esildiste suhtes kehtivate põhimõtete kohta, leiavad huvitatud isikud eespool osutatud huvitatud isikutega suhtlemise juhendist.
               Komisjoni postiaadress:

                           European Commission

                           Directorate-General for Trade

                           Directorate H

                           Kabinet: CHAR 04/039

                           1049 Bruxelles/Brussel

                           BELGIQUE/BELGIË

                           E-post: TRADE-R662-BICYCLES-CIR@ec.europa.eu

         6.   KOOSTÖÖSOOVIMATUS

               (22)

               Kui huvitatud isik ei võimalda juurdepääsu vajalikule teabele või ei esita vajalikku teavet ettenähtud tähtaja jooksul või takistab märkimisväärselt uurimist, võib vastavalt dumpinguvastase alusmääruse artiklile 18 nii positiivsed kui ka negatiivsed järeldused teha kättesaadavate faktide põhjal.

               (23)

               Kui selgub, et huvitatud isik on esitanud väära või eksitavat teavet, võidakse selline teave jätta arvesse võtmata ning toetuda kättesaadavatele faktidele.

               (24)

               Kui huvitatud isik ei tee koostööd või teeb seda üksnes osaliselt ning järeldused põhinevad seetõttu kättesaadavatel faktidel vastavalt dumpinguvastase algmääruse artiklile 18, võib tulemus olla asjaomasele isikule ebasoodsam, kui see oleks olnud tema koostöö korral.

               (25)

               Elektroonilises vormis koostöö puudumist ei loeta koostööst keeldumiseks, kui huvitatud isik selgitab, et nõutav koostöövorm tooks kaasa ebaratsionaalse lisakoormuse või põhjendamatud lisakulud. Huvitatud isikul tuleb komisjoniga viivitamata ühendust võtta.

         7.   ÄRAKUULAMISE EEST VASTUTAV AMETNIK

               (26)

               Huvitatud isikud võivad taotleda kaubandusmenetluses ärakuulamise eest vastutava ametniku sekkumist. Ärakuulamise eest vastutav ametnik on vahendaja huvitatud isikute ja uurimist korraldavate komisjoni talituste vahel. Ärakuulamise eest vastutav ametnik tegeleb toimikule juurdepääsu taotlustega, vaidlustega dokumentide konfidentsiaalsuse üle, tähtaegade pikendamise taotlustega ja kolmandate isikute ärakuulamistaotlustega. Ärakuulamise eest vastutav ametnik võib korraldada huvitatud isiku ärakuulamise ja tegutseda vahendajana tagamaks, et huvitatud isikud saaksid oma kaitseõigusi täiel määral kasutada. Ärakuulamise eest vastutav ametnik annab võimaluse ka sellisteks ärakuulamisteks, kus on esindatud isikud, kes esitavad erinevaid seisukohti ja vastuväiteid.

               (27)

               Taotlus saada ärakuulamise eest vastutava ametniku juures ära kuulatud tuleb esitada kirjalikult ning selles tuleb selgitada taotluse esitamise põhjusi. Küsimuste puhul, mis on seotud uurimise algusetapiga, tuleb ärakuulamistaotlus esitada 15 päeva jooksul alates käesoleva määruse jõustumisest. Hiljem tuleb ärakuulamistaotlus esitada tähtaja jooksul, mille komisjon määrab kirjavahetuses huvitatud isikutega.

               (28)

               Lisateave ja kontaktandmed on huvitatud isikutele kättesaadavad kaubanduse peadirektoraadis ärakuulamise eest vastutava ametniku veebilehel: http://ec.europa.eu/trade/trade-policy-and-you/contacts/hearing-officer/.

         8.   UURIMISE AJAKAVA

               (29)

               Uurimine viiakse lõpule dumpinguvastase alusmääruse artikli 11 lõike 5 kohaselt üheksa kuu jooksul pärast käesoleva määruse jõustumise kuupäeva.

         9.   ISIKUANDMETE TÖÖTLEMINE

               (30)

               Uurimise käigus kogutud isikuandmeid töödeldakse vastavalt Euroopa Parlamendi ja nõukogu määrusele (EÜ) nr 45/2001 (8).

         ON VASTU VÕTNUD KÄESOLEVA MÄÄRUSE:
   Artikkel 1
   Käesolevaga algatatakse määruse (EL) 2016/1036 artikli 11 lõike 4 ja artikli 13 lõike 4 kohaselt rakendusmääruse (EL) nr 501/2013 läbivaatamine, et teha kindlaks, kas praegu CN-koodide ex 8712 00 30 ja ex 8712 00 70 (TARICi kood 8712003010 ja 8712007091) alla kuuluvate, ettevõtja Look Design System SA (TARICi lisakood C206) toodetud ning Indoneesiast, Malaisiast, Sri Lankalt ja Tuneesiast lähetatud jalgrataste ja muude mootorita rataste (sealhulgas kolmerattalised veojalgrattad, kuid mitte monorattad) impordi suhtes (olenemata sellest, kas kõnealused tooted on deklareeritud Indoneesiast, Malaisiast, Sri Lankalt ja Tuneesiast pärinevana või mitte) tuleks kohaldada rakendusmäärusega (EL) nr 501/2013 kehtestatud dumpinguvastaseid meetmeid.
   Artikkel 2
   Rakendusmäärusega (EL) nr 501/2013 kehtestatud dumpinguvastane tollimaks tunnistatakse käesoleva määruse artiklis 1 määratletud impordi puhul kehtetuks.
   Artikkel 3
   Tolliasutused võtavad vastavalt määruse (EL) 2016/1036 artikli 14 lõikele 5 asjakohaseid meetmeid käesoleva määruse artiklis 1 määratletud toote registreerimiseks selle importimisel liitu.
   Registreerimisnõue aegub üheksa kuu möödumisel käesoleva määruse jõustumise kuupäevast.
   Artikkel 4
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. mai 2017

            Komisjoni nimel

            president

         Jean-Claude JUNCKER

      (1)  ELT L 176, 30.6.2016, lk 21.

      (2)  Nõukogu 29. mai 2013. aasta määrus (EL) nr 502/2013, millega muudetakse pärast määruse (EÜ) nr 1225/2009 artikli 11 lõike 3 kohast vahepealset läbivaatamist rakendusmäärust (EL) nr 990/2011, millega kehtestatakse Hiina Rahvavabariigist pärit jalgrataste impordi suhtes lõplik dumpinguvastane tollimaks (ELT L 153, 5.6.2013, lk 17).

      (3)  Nõukogu 3. oktoobri 2011. aasta rakendusmäärus (EL) nr 990/2011, millega pärast aegumise läbivaatamist vastavalt määruse (EÜ) nr 1225/2009 artikli 11 lõikele 2 kehtestatakse Hiina Rahvavabariigist pärit jalgrataste impordi suhtes lõplik dumpinguvastane tollimaks (ELT L 261, 6.10.2011, lk 2).

      (4)  Nõukogu 30. novembri 2009. aasta määrus (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (ELT L 343, 22.12.2009, lk 51).

      (5)  Nõukogu 29. mai 2013. aasta rakendusmäärus (EL) nr 501/2013, millega laiendatakse Hiina Rahvavabariigist pärit jalgrataste impordi suhtes määrusega (EL) nr 990/2011 kehtestatud lõplikku dumpinguvastast tollimaksu Indoneesiast, Malaisiast, Sri Lankalt ja Tuneesiast lähetatud jalgrataste impordile olenemata sellest, kas päritolumaana on deklareeritud Indoneesia, Malaisia, Sri Lanka või Tuneesia või mitte (ELT L 153, 5.6.2013, lk 1).

      (6)  Komisjoni 18. mai 2015. aasta rakendusmäärus (EL) 2015/776, millega laiendatakse nõukogu määrusega (EL) nr 502/2013 Hiina Rahvavabariigist pärit jalgrataste impordi suhtes kehtestatud lõplikku dumpinguvastast tollimaksu Kambodžast, Pakistanist ja Filipiinidelt lähetatud jalgrataste impordile, olenemata sellest, kas päritolumaana on deklareeritud Kambodža, Pakistan või Filipiinid või mitte (ELT L 122, 19.5.2015, lk 4).

      (7)  Dokument märkega „Limited“ on konfidentsiaalne dokument vastavalt määruse (EL) 2016/1036 artiklile 19 ja WTO GATT 1994 VI artikli rakendamise lepingu (dumpinguvastane leping) artiklile 6. Seda dokumenti kaitstakse ka Euroopa Parlamendi ja nõukogu 30. mai 2001. aasta määruse (EÜ) nr 1049/2001 (üldsuse juurdepääsu kohta Euroopa Parlamendi, nõukogu ja komisjoni dokumentidele) (EÜT L 145, 31.5.2001, lk 43) artikli 4 kohaselt.

      (8)  Euroopa Parlamendi ja nõukogu 18. detsembri 2000. aasta määrus (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT L 8, 12.1.2001, lk 1).


title: Komisjoni rakendusmäärus (EL) 2016/1806, 29. september 2016, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Dehesa de Extremadura (KPN)]

text:
               13.10.2016

               ET

               Euroopa Liidu Teataja

               L 276/3

         KOMISJONI RAKENDUSMÄÄRUS (EL) 2016/1806,
   29. september 2016,
   millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Dehesa de Extremadura (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Hispaania taotluse saada heakskiit komisjoni määrusega (EÜ) nr 1107/96 (2) registreeritud kaitstud päritolunimetuse „Dehesa de Extremadura“ spetsifikaadi muudatusele.

               (2)

               Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas
                   (3).

               (3)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleb spetsifikaadi muudatus heaks kiita,

         ON VASTU VÕTNUD KÄESOLEVA MÄÄRUSE:
   Artikkel 1

      Euroopa Liidu Teatajas avaldatud nimetuse „Dehesa de Extremadura“ (KPN) spetsifikaadi muudatus kiidetakse heaks.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. september 2016

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  Komisjoni 12. juuni 1996. aasta määrus (EÜ) nr 1107/96 geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras (EÜT L 148, 21.6.1996, lk 1).

      (3)  ELT C 207, 10.6.2016, lk 17.


title: Komisjoni rakendusmäärus (EL) 2017/1350, 19. juuli 2017, millega kehtestatakse jaotuskoefitsient kogustele, mille kohta on esitatud ajavahemikul 1. juulist kuni 7. juulini 2017 impordilitsentsitaotlused määrusega (EÜ) nr 341/2007 küüslaugu jaoks avatud tariifikvootide raames

text:
                  20.7.2017

                  ET

                  Euroopa Liidu Teataja

                  L 188/9

            KOMISJONI RAKENDUSMÄÄRUS (EL) 2017/1350,
      19. juuli 2017,
      millega kehtestatakse jaotuskoefitsient kogustele, mille kohta on esitatud ajavahemikul 1. juulist kuni 7. juulini 2017 impordilitsentsitaotlused määrusega (EÜ) nr 341/2007 küüslaugu jaoks avatud tariifikvootide raames
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 188 lõikeid 1 ja 3,
      ning arvestades järgmist:

                  (1)

                  Komisjoni määrusega (EÜ) nr 341/2007 (2) on avatud aastased tariifikvoodid küüslaugu impordiks.

                  (2)

                  2017. aasta juuli seitsme esimese kalendripäeva jooksul esitatud A-impordilitsentsi taotlustega hõlmatud kogused alaperioodiks 1. septembrist 2017 kuni 30. novembrini 2017 on suuremad kui teatavate kvootide all saada olevad kogused. Seega tuleks kindlaks määrata, kui palju A-impordilitsentse võib välja anda, samuti tuleks määrata kindlaks taotletud koguste suhtes kohaldatav jaotuskoefitsient, mis on arvutatud vastavalt komisjoni määruse (EÜ) nr 1301/2006 (3) artikli 7 lõikele 2.

                  (3)

                  Meetme tõhususe tagamiseks peaks käesolev määrus jõustuma selle Euroopa Liidu Teatajas avaldamise päeval,

            ON VASTU VÕTNUD KÄESOLEVA MÄÄRUSE:
      Artikkel 1
      Määruse (EÜ) nr 341/2007 kohaselt esitatud A-impordilitsentsi taotlustega hõlmatud kogused alaperioodiks 1. septembrist 2017 kuni 30. novembrini 2017 korrutatakse käesoleva määruse lisas esitatud jaotuskoefitsiendiga.
      Artikkel 2
      Käesolev määrus jõustub selle Euroopa Liidu Teatajas avaldamise päeval.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 19. juuli 2017

               Komisjoni nimel

               presidendi eest

               põllumajanduse ja maaelu arengu peadirektoraadi

               peadirektor

            Jerzy PLEWA

         (1)  ELT L 347, 20.12.2013, lk 671.

         (2)  Komisjoni määrus (EÜ) nr 341/2007, 29. märts 2007, millega avatakse kolmandatest riikidest imporditava küüslaugu ja teatavate muude põllumajandustoodete tariifikvoodid ja tagatakse nende haldamine ning kehtestatakse impordilitsentside ja päritolusertifikaatide süsteem (ELT L 90, 30.3.2007, lk 12).

         (3)  Komisjoni määrus (EÜ) nr 1301/2006, 31. august 2006, millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi (ELT L 238, 1.9.2006, lk 13).

         LISA

                     Päritolu

                     Viitenumber

                     Jaotuskoefitsient – alaperioodiks 1. septembrist 2017 kuni 30. novembrini 2017 esitatud taotlused
                     (protsentides)

                     Hiina

                                 —

                                 Senised importijad

                     09.4105

                     —

                                 —

                                 Uued importijad

                     09.4100

                     0,500834

                     Muud kolmandad riigid

                                 —

                                 Senised importijad

                     09.4106

                     —

                                 —

                                 Uued importijad

                     09.4102

                     —


title: Komisjoni rakendusmäärus (EL) nr 1056/2013, 29. oktoober 2013 , millega muudetakse määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) lisa toimeaine neomütsiini osas  EMPs kohaldatav tekst

text:
               30.10.2013

               ET

               Euroopa Liidu Teataja

               L 288/60

         KOMISJONI RAKENDUSMÄÄRUS (EL) nr 1056/2013,
   29. oktoober 2013,
   millega muudetakse määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) lisa toimeaine neomütsiini osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. mai 2009. aasta määrust (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004, (1) eriti selle artiklit 14 koostoimes artikliga 17,
   võttes arvesse Euroopa Ravimiameti arvamust, mille on sõnastanud veterinaarravimite komitee,
   ning arvestades järgmist:

               (1)

               Euroopa Liidus toiduloomade veterinaarravimites või loomakasvatuses kasutatavates biotsiidides kasutamiseks ettenähtud farmakoloogiliste toimeainete jääkide piirnormid tuleb kehtestada kooskõlas määrusega (EÜ) nr 470/2009.

               (2)

               Farmakoloogilised toimeained ja nende liigitus loomsetes toiduainetes sisalduvate jääkide piirnormide järgi on sätestatud komisjoni määruse (EL) nr 37/2010 (2) lisas.

               (3)

               Neomütsiin on lisatud määruse (EL) nr 37/2010 lisa tabelisse 1 lubatud toimeainena kõigi toidulooma liikide puhul (lihaskude, rasvkude, maks, neerud, piim ja munad).

               (4)

               Euroopa Ravimiametile on esitatud taotlus muuta olemasolevat kannet neomütsiini kohta.

               (5)

               Neomütsiini kohta esitati lisaandmeid, mida hindas veterinaarravimite komitee. Selle põhjal soovitab veterinaarravimite komitee muuta kehtivaid jääkide piirnorme neomütseeni puhul.

               (6)

               Kooskõlas määruse (EÜ) nr 470/2009 artikliga 5 kaalub Euroopa Ravimiamet võimalust kasutada teatavas toiduaines leiduva farmakoloogilise toimeaine suhtes kehtestatud jääkide piirnormi teise samalt loomaliigilt pärit toiduaine puhul või ühe või mitme liigi suhtes kehtestatud farmakoloogilise toimeaine jääkide piirnormi muude liikide puhul.

               (7)

               Veterinaarravimite komitee soovitas kehtestada neomütsiini jääkide läbivaadatud piirnormid veiste puhul (maksas ja neerus), ning ekstrapoleerida veiste puhul kehtestatud jääkide läbivaadatud piirnormid kõigile toidulooma liikidele.

               (8)

               Seepärast tuleb määrust (EL) nr 37/2010 vastavalt muuta.

               (9)

               On asjakohane ette näha mõistlik ajavahemik, et asjaomased sidusrühmad saaksid võtta vajalikke meetmeid uute jääkide piirnormide järgimiseks.

               (10)

               Käesoleva määrusega ettenähtud meetmed on kooskõlas veterinaarravimite alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 37/2010 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 30. detsembrist 2013.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. oktoober 2013

            Komisjoni nimel

            president

         José Manuel BARROSO

      (1)  ELT L 152, 16.6.2009, lk 11.

      (2)  ELT L 15, 20.1.2010, lk 1.

      LISA
      Määruse (EL) nr 37/2010 lisa tabelis 1 asendatakse kanne toimeaine neomütsiini kohta järgmisega:

                     Farmakoloogiline toimeaine

                     Markerjääk

                     Loomaliik

                     Jääkide piirnormid

                     Sihtkoed

                     Muud sätted (vastavalt määruse (EÜ) nr 470/2009 artikli 14 lõikele 7)

                     Terapeutiline liigitus

                     „Neomütsiin (sh framütsetiin)

                     Neomütsiin B

                     Kõik toiduloomade liigid

                     500 μg/kg

                     Lihaskude

                     Kalade puhul hõlmab lihaskoe suhtes kehtiv jääkide piirnorm „lihaskude ja nahka loomulikes proportsioonides”.
                     Rasvkoe, maksa ja neerude suhtes kehtivaid jääkide piirnorme ei kohaldata kalade puhul.
                     Seatõugude ja kodulinnuliikide puhul hõlmab rasvkoe suhtes kehtiv jääkide piirnorm „nahka ja rasvkudet loomulikes proportsioonides”.

                     Antibakteriaalsed ained / antibiootikumid”

                     500 μg/kg

                     Rasvkude

                     5 500 μg/kg

                     Maks

                     9 000 μg/kg

                     Neerud

                     1 500 μg/kg

                     Piim

                     500 μg/kg

                     Munad


title: Komisjoni rakendusmäärus (EL) nr 146/2012, 16. veebruar 2012 , teatavate kaupade klassifitseerimise kohta kombineeritud nomenklatuuris

text:
               21.2.2012

               ET

               Euroopa Liidu Teataja

               L 48/5

         KOMISJONI RAKENDUSMÄÄRUS (EL) nr 146/2012,
   16. veebruar 2012,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu lepingut ja Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:

               (1)

               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

               (2)

               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

               (3)

               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

               (4)

               Käesoleva määrusega ettenähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. veebruar 2012

            Komisjoni nimel presidendi eest

            komisjoni liige

         Algirdas ŠEMETA

      (1)  EÜT L 256, 7.9.1987, lk 1.

      LISA

                  Kauba kirjeldus

                  Klassifikatsioon
                  (CN-kood)

                  Põhjendus

                  (1)

                  (2)

                  (3)

                  Ühes korpuses asuv seade mõõtmetega umbes 42 × 25 × 6 cm, mis koosneb järgmistest osadest:

                              —

                              kaks mikroprotsessorit, millest üks on ette nähtud ainult Blu-Ray-lugeja jaoks,

                              —

                              kaherežiimiline DVB-S/DVB-T digituuner,

                              —

                              250 GB sisemine kõvaketas,

                              —

                              Blu-Ray 2D ja 3D lugeja,

                              —

                              SD-kaardi lugeja ja

                              —

                              kiipkaardilugeja tingimuslikuks juurdepääsuks teenuseosutaja teenustele.

                        Seadmel on järgmised liidesed:

                              —

                              kaks RF-antennisisendit,

                              —

                              Ethernetiport (RJ-45),

                              —

                              USB port,

                              —

                              HDMI-liides,

                              —

                              SCART-pistmik,

                              —

                              kaks RCA-pistmikku heliväljundi jaoks ning

                              —

                              S/PDIF-liides (digitaalne optiline heliväljund).

                        Tollile esitamisel suudab seade vastu võtta ja dekodeerida digitelevisioonisignaale (nii tasuta telekanalid kui ka teenuseosutaja programmid). Samuti suudab seade Ethernetiliidese kaudu luua Interneti-ühenduse.
                  Seade suudab vastu võtta ja dekodeerida heli-/videofaile:

                              —

                              kohtvõrgu seadmelt nn kodulüüsi (home gateway) kaudu ning

                              —

                              välisallikatest USB-liidese (nt kõvaketas, USB-mälu, videomakid, digitaalkaamerad, salvestavad videokaamerad) või SD-kaardi lugeja kaudu.

                        Seade suudab salvestada ja taasesitada nii vastuvõetud digitelevisioonisignaale kui ka SD-kaardi lugeja või USB-liidese kaudu saadud mis tahes videofaile.
                  Seade suudab sisseehitatud Blu-Ray-lugeja kaudu taasesitada välisandmekandjatelt (nt DVD, Blu-Ray 2D ja 3D ning CD) saadud faile.

                  8521 90 00

                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8521 ja 8521 90 00 sõnastusega.
                  Seade on liitmasin, mis suudab täita nii rubriigi 8521 kui ka rubriigi 8528 funktsioone.
                  Arvesse võttes toote põhiomadusi, nimelt rubriiki 8521 kuuluva videosignaalide taasesitusaparatuuri (praegusel juhul Blu-Ray-lugeja) olemasolu ning võimalust salvestada mitmesugustest allikatest (sh videomakid, digitaalkaamerad, salvestavad videokaamerad) videosignaale ja -faile, sõltumata ühendusest teenuseosutajaga, ei ole seade televisiooni vastuvõtuseade, mis sisaldab videosalvestus- või taasesitusseadmeid, ning sellel ei ole sidefunktsiooniga teleriboksi (set-top box) põhiomadusi.
                  Seadmel on videotuunerit sisaldava videosignaalide salvestus- või taasesitusaparatuuri põhiomadused XVI jaotise märkuse 3 tähenduses.
                  Seepärast tuleb seade klassifitseerida CN-koodi 8521 90 00 alla muu videosignaalide salvestus- või taasesitusaparatuurina, mis sisaldab videotuunerit.


title: Komisjoni rakendusmäärus (EL) nr 1303/2011, 9. detsember 2011 , teatavate kaupade klassifitseerimise kohta kombineeritud nomenklatuuris

text:
               14.12.2011

               ET

               Euroopa Liidu Teataja

               L 330/17

         KOMISJONI RAKENDUSMÄÄRUS (EL) nr 1303/2011,
   9. detsember 2011,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:

               (1)

               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

               (2)

               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

               (3)

               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

               (4)

               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.

               (5)

               Tolliseadustiku komitee ei ole oma eesistuja määratud tähtaja jooksul arvamust esitanud,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. detsember 2011

            Komisjoni nimel presidendi eest

            komisjoni liige

         Algirdas ŠEMETA

      (1)  EÜT L 256, 7.9.1987, lk 1.

      (2)  EÜT L 302, 19.10.1992, lk 1.

      LISA

                  Kauba kirjeldus

                  Klassifikatsioon
                  (CN-kood)

                  Põhjendus

                  (1)

                  (2)

                  (3)

                  Valuvaigistav geel, mis sisaldab järgmisi koostisosi:

                              —

                              isopropüülalkohol,

                              —

                              vesi,

                              —

                              ürdiekstrakt (Ilex paraguariensis),

                              —

                              akrüülhappepolümeerid (karbomeer),

                              —

                              trietanoolamiin,

                              —

                              mentool,

                              —

                              kamper,

                              —

                              ränidioksiid,

                              —

                              metüülparabeen,

                              —

                              glütserool,

                              —

                              propüleenglükool,

                              —

                              tartrasiin (E102),

                              —

                              briljantsinine FCF (E133).

                        Koostisosade koguseid ei ole toote pakendil näidatud.
                  Pakendil on soovitatud toodet kasutada väiksemate lihase- ja liigesevalude, sealhulgas artriidivalude, seljavalude, venituste ja nikastustega seotud valude ajutiseks leevendamiseks.

                  3824 90 97

                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 30 lisamärkusega 1 ning CN-koodide 3824, 3824 90 ja 3824 90 97 sõnastusega.
                  Toodet ei kasutata raviotstarbel, kuna see ei ravi ega paranda haigust, samuti mitte profülaktikaks, kuna see ei kaitse haiguse eest. Lisaks ei rahulda toode grupi 30 lisamärkuse 1 nõudeid, kuna pakendil ei ole näidatud koostisosade koguseid. Toodet ei või seepärast klassifitseerida rubriiki 3004 kuuluvaks ravimiks.
                  Toodet ei saa pidada ilu- ega jumestustooteks, kuna nahahoolduseks seda ei kasutata. Kuigi toode jahutab nahka, millele seda on kantud, ei ole sellel nahale tegelikult mingit ravitoimet. Seetõttu ei või toodet klassifitseerida rubriiki 3304.
                  Seepärast tuleb toode klassifitseerida CN-koodi 3824 90 97 alla kui keemiatööstuse ja sellega seotud tööstusharude mujal nimetamata keemiatooted ja valmistised.


title: Komisjoni rakendusmäärus (EL) 2017/463, 16. märts 2017, millega määratakse kindlaks kogused, mis lisatakse määruse (EÜ) nr 1384/2007 alusel avatud Iisraelist pärit kodulinnuliha tariifikvoodi raames alaperioodiks 1. juulist kuni 30. septembrini 2017 kehtestatud kogustele

text:
               17.3.2017

               ET

               Euroopa Liidu Teataja

               L 72/68

         KOMISJONI RAKENDUSMÄÄRUS (EL) 2017/463,
   16. märts 2017,
   millega määratakse kindlaks kogused, mis lisatakse määruse (EÜ) nr 1384/2007 alusel avatud Iisraelist pärit kodulinnuliha tariifikvoodi raames alaperioodiks 1. juulist kuni 30. septembrini 2017 kehtestatud kogustele
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 188 lõikeid 2 ja 3,
   ning arvestades järgmist:

               (1)

               Komisjoni määrusega (EÜ) nr 1384/2007 (2) on avatud tariifikvoodid Iisraelist pärit kodulinnulihatoodete importimiseks.

               (2)

               Ajavahemikul 1.–7. märtsini 2017 esitatud impordilitsentsitaotlustega hõlmatud kogused alaperioodiks 1. aprillist kuni 30. juunini 2017 on väiksemad kui saadaolevad kogused. Seetõttu tuleks kindlaks määrata kogused, millele taotlusi ei esitatud, ning lisada need järgmiseks kvoodi alaperioodiks kehtestatud kogustele.

               (3)

               Meetme tõhususe tagamiseks peaks käesolev määrus jõustuma selle Euroopa Liidu Teatajas avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   Kogused, mille kohta ei ole esitatud impordilitsentsitaotlusi vastavalt määrusele (EÜ) nr 1384/2007 ja mis lisatakse alaperioodile 1. juulist kuni 30. septembrini 2017, on esitatud käesoleva määruse lisas.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. märts 2017

            Komisjoni nimel

            presidendi eest

            põllumajanduse ja maaelu arengu peadirektoraadi

            peadirektor

         Jerzy PLEWA

      (1)  ELT L 347, 20.12.2013, lk 671.

      (2)  Komisjoni 26. novembri 2007. aasta määrus (EÜ) nr 1384/2007, milles sätestatakse nõukogu määruse (EÜ) nr 2398/96 rakendussätted Iisraelist pärit kodulinnulihasektori toodete ühendusse importimise teatavate tariifikvootide avamise ja nende haldamise puhul (ELT L 309, 27.11.2007, lk 40).

      LISA

                  Järjekorranumber

                  Taotlemata kogused, mis lisatakse alaperioodiks 1. juulist kuni 30. septembrini 2017 saadaolevatele kogustele
                  (kilogrammides)

                  09.4091

                  280 000

                  09.4092

                  2 000 000


title: Komisjoni rakendusmäärus (EL) nr 764/2014, 11. juuli 2014, teatavate kaupade klassifitseerimise kohta kombineeritud nomenklatuuris

text:
               16.7.2014

               ET

               Euroopa Liidu Teataja

               L 209/5

         KOMISJONI RAKENDUSMÄÄRUS (EL) nr 764/2014,
   11. juuli 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:

               (1)

               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

               (2)

               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

               (3)

               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

               (4)

               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.

               (5)

               Käesoleva määrusega ette nähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. juuli 2014

            Komisjoni nimel

            presidendi eest

            komisjoni liige

         Algirdas ŠEMETA

      (1)  EÜT L 256, 7.9.1987, lk 1.

      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).

      LISA

                  Kauba kirjeldus

                  Klassifikatsioon
                  (CN-kood)

                  Põhjendus

                  (1)

                  (2)

                  (3)

                  Toode on tollile esitatud kollaka pulbriga täidetud värvusetute kapslitena, mis on jaemüügiks pakendatud väikesesse keeratava korgi ja etiketiga varustatud plastpudelisse, mis sisaldab 60 kapslit. Iga kapsel sisaldab järgmisi koostisaineid:

                              —

                              glükoosamiinvesinikkloriid (300 mg),

                              —

                              kondroitiinsulfaat,

                              —

                              metüülsulfonüülmetaan,

                              —

                              väikestes kogustes askorbüülestrid (C-vitamiin).

                        Etiketi kohaselt esitatakse toode tollile inimtoiduks ette nähtud toidulisandina. Etiketil märgitud soovitatav päevane annus on kolm kapslit.

                  2106 90 92

                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 21 lisamärkusega 5 ning CN-koodide 2106, 2106 90 ja 2106 90 92 sõnastusega.
                  Võttes arvesse etiketil märgitud soovitatavat päevast annust, ei ole tootel selgelt määratletud profülaktilisi või terapeutilisi omadusi. Seetõttu ei saa seda klassifitseerida ravimina rubriiki 3004.
                  Kuna toode on toiduvalmistis, mis esitatakse väljamõõdetud annustena ja on ette nähtud kasutamiseks toidulisandina, on täidetud grupi 21 lisamärkuse 5 nõuded.
                  Seepärast tuleb toode klassifitseerida rubriiki 2106 kui muu, mujal nimetamata toiduvalmistis.


title: Komisjoni rakendusmäärus (EL) 2017/1918, 19. oktoober 2017, millega kehtestatakse jaotuskoefitsient kogustele, mille kohta on esitatud ajavahemikul 1.–7. oktoobrini 2017 impordilitsentsitaotlused ja impordiõiguste taotlused, ning määratakse kindlaks kogused, mis lisatakse määruse (EÜ) nr 616/2007 alusel avatud kodulinnuliha tariifikvootide raames alaperioodiks 1. aprillist kuni 30. juunini 2018 kehtestatud kogustele

text:
               20.10.2017

               ET

               Euroopa Liidu Teataja

               L 271/30

         KOMISJONI RAKENDUSMÄÄRUS (EL) 2017/1918,
   19. oktoober 2017,
   millega kehtestatakse jaotuskoefitsient kogustele, mille kohta on esitatud ajavahemikul 1.–7. oktoobrini 2017 impordilitsentsitaotlused ja impordiõiguste taotlused, ning määratakse kindlaks kogused, mis lisatakse määruse (EÜ) nr 616/2007 alusel avatud kodulinnuliha tariifikvootide raames alaperioodiks 1. aprillist kuni 30. juunini 2018 kehtestatud kogustele
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 188,
   ning arvestades järgmist:

               (1)

               Komisjoni määrusega (EÜ) nr 616/2007 (2) on avatud tariifikvoodid Brasiiliast, Taist ja teistest kolmandatest riikidest pärinevate kodulinnulihatoodete importimiseks.

               (2)

               Ajavahemikul 1.–7. oktoobrini 2017 esitatud impordilitsentsitaotlustega hõlmatud kogused alaperioodiks 1. jaanuarist kuni 31. märtsini 2018 on suuremad kui teatavate kvootide all saada olevad kogused. Seega tuleks kindlaks määrata, kui palju impordilitsentse võib välja anda, samuti tuleks määrata kindlaks taotletud koguste suhtes kohaldatav jaotuskoefitsient, mis on arvutatud vastavalt komisjoni määruse (EÜ) nr 1301/2006 (3) artikli 7 lõikele 2.

               (3)

               Kogused, mille kohta on ajavahemikul 1.–7. oktoobrini 2017 esitatud impordilitsentsitaotlused alaperioodiks 1. jaanuarist kuni 31. märtsini 2018, on suuremad kui teatavate kvootide all saada olevad kogused. Seega tuleks kindlaks määrata, kui palju impordilitsentse võib välja anda, samuti tuleks määrata kindlaks taotletud koguse suhtes kohaldatav jaotuskoefitsient, mis on arvutatud vastavalt komisjoni määruse (EÜ) nr 1301/2006 artikli 6 lõikele 3 ja koostoimes kõnealuse määruse artikli 7 lõikega 2.

               (4)

               Kogused, mille kohta on esitatud ajavahemikul 1.–7. oktoobrini 2017 impordilitsentsitaotlused ja impordiõiguste taotlused alaperioodiks 1. jaanuarist kuni 31. märtsini 2018, on väiksemad kui teatavate kvootide all saada olevad kogused. Seetõttu tuleks kindlaks määrata kogused, millele taotlusi ei esitatud, ning lisada need järgmiseks kvoodi alaperioodiks kindlaks määratud kogustele.

               (5)

               Meetme tõhususe tagamiseks peaks käesolev määrus jõustuma Euroopa Liidu Teatajas avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Kogused, mille kohta on määruse (EÜ) nr 616/2007 kohaselt esitatud impordilitsentsitaotlused alaperioodiks 1. jaanuarist kuni 31. märtsini 2018, korrutatakse käesoleva määruse lisa A osas esitatud jaotuskoefitsientidega.
   2.   Kogused, mille kohta ei esitatud impordilitsentsitaotlusi määruse (EÜ) nr 616/2007 kohaselt, lisatakse käesoleva määruse lisa A osas esitatud alaperioodile, mis ulatub 1. aprillist kuni 30. juunini 2018.
   Artikkel 2
   1.   Kogused, mille kohta on määruse (EÜ) nr 616/2007 kohaselt esitatud impordilitsentsitaotlused alaperioodiks 1. jaanuarist kuni 31. märtsini 2018, korrutatakse käesoleva määruse lisa B osas esitatud jaotuskoefitsientidega.
   2.   Kogused, mille kohta ei esitatud impordilitsentsitaotlusi määruse (EÜ) nr 616/2007 kohaselt, lisatakse käesoleva määruse lisa B osas esitatud alaperioodile, mis ulatub 1. aprillist kuni 30. juunini 2018.
   Artikkel 3
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. oktoober 2017

            Komisjoni nimel

            presidendi eest

            põllumajanduse ja maaelu arengu peadirektoraadi

            peadirektor

         Jerzy PLEWA

      (1)  ELT L 347, 20.12.2013, lk 671.

      (2)  Komisjoni 4. juuni 2007. aasta määrus (EÜ) nr 616/2007, millega avatakse Brasiiliast, Taist ja teistest kolmandatest riikidest pärineva kodulinnuliha ühenduse tariifikvoodid ning sätestatakse nende haldamine (ELT L 142, 5.6.2007, lk 3).

      (3)  Komisjoni 31. august 2006. aasta määrus (EÜ) nr 1301/2006, millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi (ELT L 238, 1.9.2006, lk 13).

      LISA
      A OSA

                  Rühma nr

                  Jrk-nr

                  Jaotuskoefitsient – alaperioodiks 1. jaanuarist kuni 31. märtsini 2018 esitatud taotlused
                  (%)

                  Kogused, mida ei ole taotletud lisada alaperioodil 1. aprillist kuni 30. juunini 2018 saada olevatele kogustele
                  (kg)

                  1

                  09.4211

                  0,388838

                  —

                  2

                  09.4212

                  —

                  13 622 005

                  4A

                  09.4214

                  0,709344

                  —

                  09.4251

                  20,408202

                  —

                  09.4252

                  1,407574

                  —

                  6A

                  09.4216

                  0,270271

                  —

                  09.4260

                  0,297978

                  —

                  7

                  09.4217

                  —

                  47 043 200

                  8

                  09.4218

                  —

                  9 276 800

            B OSA

                  Rühma nr

                  Jrk-nr

                  Jaotuskoefitsient – alaperioodiks 1. jaanuarist kuni 31. märtsini 2018 esitatud taotlused
                  (%)

                  Kogused, mida ei ole taotletud lisada alaperioodil 1. aprillist kuni 30. juunini 2018 saada olevatele kogustele
                  (kg)

                  5A

                  09.4215

                  0,455581

                  —

                  09.4254

                  0,479158

                  —

                  09.4255

                  1,779372

                  —

                  09.4256

                  —

                  6 250 002


title: Komisjoni rakendusmäärus (EL) nr 1239/2014, 19. november 2014 , millega muudetakse rakendusmäärust (EL) nr 716/2013, millega kehtestatakse Euroopa Parlamendi ja nõukogu määruse (EÜ) nr 110/2008 (piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta) üksikasjalikud rakenduseeskirjad

text:
               20.11.2014

               ET

               Euroopa Liidu Teataja

               L 333/5

         KOMISJONI RAKENDUSMÄÄRUS (EL) nr 1239/2014,
   19. november 2014,
   millega muudetakse rakendusmäärust (EL) nr 716/2013, millega kehtestatakse Euroopa Parlamendi ja nõukogu määruse (EÜ) nr 110/2008 (piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta) üksikasjalikud rakenduseeskirjad
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 15. jaanuari 2008. aasta määrust (EÜ) nr 110/2008 piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta, (1) eriti selle artikli 24 lõiget 3 ja artiklit 27,
   ning arvestades järgmist:

               (1)

               Määruse (EÜ) nr 110/2008 artikli 20 kohaselt peavad liikmesriigid saatma komisjonile iga kehtestatud geograafilise tähise kohta tehnilised toimikud. Kõnealuse sätte ühetaolise kohaldamise tagamiseks tuleks vastu võtta üksikasjalikud eeskirjad teabesüsteemide kohta nende toimikute vahetamiseks liikmesriikide ja komisjoni vahel.

               (2)

               Tõhusa haldamise huvides ja võttes arvesse komisjonis varem loodud teabesüsteemide kasutamise kogemust, tuleks kohaldada komisjoni määruses (EÜ) nr 792/2009 (2) sätestatud üldpõhimõtteid, milles eelkõige käsitletakse teatisi saatma volitatud ametiasutuste ja eraisikute juurdepääsuõiguse kinnitamist, dokumentide pikaajalist autentsust, terviklikkust ja loetavust ning isikuandmete kaitset.

               (3)

               Esimese sammuna täieliku standardimise suunas on komisjon kooskõlas määruse (EÜ) nr 110/2008 III peatükiga välja töötanud teabesüsteemid, mis võimaldavad komisjoni sisemises töökorralduses ja piiritusjookide geograafiliste tähiste kaitsega seotud asutustega suhtlemisel esitada kehtestatud geograafiliste tähiste tehnilised toimikud elektrooniliselt, nagu on sätestatud määruse (EÜ) nr 110/2008 artiklis 20. Kõnealuste toimikute tõhusa haldamise tagamiseks peaksid liikmesriigid olema kohustatud neid edastama olemasolevaid infosüsteeme kasutades.

               (4)

               Komisjoni rakendusmääruses (EL) nr 716/2013, (3) millega kehtestatakse määruse (EÜ) nr 110/2008 rakenduseeskirjad, ei ole tehniliste toimikute edastamise viis täpsustatud. Seepärast tuleks seda vastavalt muuta.

               (5)

               Käesoleva määrusega ette nähtud meetmed on kooskõlas piiritusjoogituru komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmäärust (EL) nr 716/2013 muudetakse järgmiselt.

               1)

               Lisatakse artikkel 8a:
               „Artikkel 8a
               Kehtestatud geograafiliste tähiste tehniliste toimikute esitamine ja kättesaamine
               1.   Liikmesriikide pädevad asutused esitavad komisjonile kehtestatud geograafiliste tähiste kohta tehnilised toimikud, millele on osutatud määruse (EÜ) nr 110/2008 artikli 20 lõikes 1, kasutades VI lisas osutatud teabesüsteeme.
               Toimikud loetakse esitatuks kuupäeval, mil komisjon need kätte sai.
               2.   Komisjon kinnitab liikmesriikide pädevatele asutustele, et on tehnilised toimikud kätte saanud, selliste teabesüsteemide kaudu, millele on osutatud VI lisas. Komisjon märgib igale toimikule registreerimisnumbri.
               Kättesaamisteatis sisaldab vähemalt järgmisi andmeid:

                           a)

                           toimiku registreerimisnumber,

                           b)

                           asjaomane nimetus ja

                           c)

                           kättesaamise kuupäev.

                     Komisjon teeb teatavaks ja kättesaadavaks tehniliste toimikutega seotud andmed ja märkused, kasutades VI lisas osutatud teabesüsteeme.
               3.   Teatamise ja teabe kättesaadavaks tegemise suhtes kohaldatakse määruse (EÜ) nr 792/2009 artikleid 4, 5, 6, 7 ja 8 mutatis mutandis, nagu on osutatud lõigetes 1 ja 2.
               Määruse (EÜ) nr 792/2009 artikli 4 lõike 2 punkti a alapunktis ii osutatud teatamine peab toimuma hiljemalt kümne päeva jooksul pärast käesoleva määruse kohaldamise kuupäeva.”

               2)

               VI lisa muudetakse vastavalt käesoleva määruse lisale.

         Artikkel 2
   Jõustumine ja kohaldamine
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2015.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. november 2014

            Komisjoni nimel

            president

         Jean-Claude JUNCKER

      (1)  ELT L 39, 13.2.2008, lk 16.

      (2)  Komisjoni määrus (EÜ) nr 792/2009, 31. august 2009, milles sätestatakse üksikasjalikud eeskirjad turgude ühise korralduse rakendamist, otsemaksete režiimi, põllumajandustoodete müügiedendamist ning äärepoolseimates piirkondades ja väiksematel Egeuse mere saartel kohaldatavat korda käsitlevate teabe ja dokumentide esitamiseks liikmesriikidelt komisjonile (ELT L 228, 1.9.2009, lk 3).

      (3)  Komisjoni rakendusmäärus (EL) nr 716/2013, 25. juuli 2013, millega kehtestatakse Euroopa Parlamendi ja nõukogu määruse (EÜ) nr 110/2008 (piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta) üksikasjalikud rakenduseeskirjad (ELT L 201, 26.7.2013, lk 21).

      LISA

            „VI LISA
            Artiklis 8a osutatud teabesüsteemid
            Komisjoni poolt liikmesriikidele kättesaadavaks tehtud teabesüsteemidele juurdepääsu ja nende kasutamist käsitlevad juhised saavad liikmesriikide pädevad asutused, kui võtavad komisjoniga ühendust järgmisel aadressil:
            üldine e-posti aadress: AGRI-EXT-HELPDESK@ec.europa.eu”


title: Komisjoni rakendusmäärus (EL) 2015/195, 5. veebruar 2015 , millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Brocciu corse/Brocciu (KPN)]

text:
                  10.2.2015

                  ET

                  Euroopa Liidu Teataja

                  L 33/6

         KOMISJONI RAKENDUSMÄÄRUS (EL) 2015/195,
         5. veebruar 2015,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Brocciu corse/Brocciu (KPN)]
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Prantsusmaa taotluse saada heakskiit komisjoni määrusega (EÜ) nr 1107/96 (2) (muudetud määrusega (EÜ) nr 828/2003) (3) registreeritud kaitstud päritolunimetuse „Brocciu corse”/„Brocciu” spetsifikaadi muudatusele.

                     (2)

                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (4).

                     (3)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleb spetsifikaadi muudatus heaks kiita,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Brocciu corse”/„Brocciu” (KPN) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 5. veebruar 2015

                  Komisjoni nimel

                  presidendi eest

                  komisjoni liige

               Phil HOGAN

            (1)  ELT L 343, 14.12.2012, lk 1.

            (2)  Komisjoni määrus (EÜ) nr 1107/96, 12. juuni 1996, geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras (EÜT L 148, 21.6.1996, lk 1).

            (3)  Komisjoni määrus (EÜ) nr 828/2003, 14. mai 2003, millega muudetakse määruse (EÜ) nr 1107/96 (geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 (põllumajandustoodete ja toiduainete geograafiliste tähiste ja päritolunimetuste kaitse kohta) artiklis 17 sätestatud korras) lisas esineva 16 nimetuse spetsifikatsiooni (Danablu, Monti Iblei, Lesbos, Beaufort, Salers, Reblochon või Reblochon de Savoie, Laguiole, Mont d'Or või Vacherin du Haut-Doubs, Comté, Roquefort, Epoisses de Bourgogne, Brocciu corse või Brocciu, Sainte-Maure de Touraine, Ossau-Iraty, Dinde de Bresse, Huile essentielle de lavande de Haute-Provence) (ELT L 120, 15.5.2003, lk 3).

            (4)  ELT C 316, 16.9.2014, lk 6.


title: Komisjoni rakendusmäärus (EL) 2017/1205, 5. juuli 2017, millega kehtestatakse jaotuskoefitsient, mida kohaldatakse rakendusmääruse (EL) 2015/2081 alusel Ukrainast pärit teatavate teraviljade jaoks avatud tariifikvootide raames ajavahemikus 23. juunist 2017 kuni 30. juunini 2017 esitatud impordilitsentsitaotlustega hõlmatud koguste suhtes

text:
               6.7.2017

               ET

               Euroopa Liidu Teataja

               L 173/13

         KOMISJONI RAKENDUSMÄÄRUS (EL) 2017/1205,
   5. juuli 2017,
   millega kehtestatakse jaotuskoefitsient, mida kohaldatakse rakendusmääruse (EL) 2015/2081 alusel Ukrainast pärit teatavate teraviljade jaoks avatud tariifikvootide raames ajavahemikus 23. juunist 2017 kuni 30. juunini 2017 esitatud impordilitsentsitaotlustega hõlmatud koguste suhtes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 188 lõikeid 1 ja 3,
   ning arvestades järgmist:

               (1)

               Komisjoni rakendusmäärusega (EL) 2015/2081 (2) on avatud imporditariifikvoodid teatavate Ukrainast pärit teraviljade jaoks.

               (2)

               Rakendusmääruse (EL) 2015/2081 artikli 1 lõikes 1 on ajavahemikuks 1. jaanuarist 2017 kuni 31. detsembrini 2017 kehtestatud tariifikvoot järjekorranumbriga 09.4307 kogusele 270 000 tonni.

               (3)

               Kogused, mille kohta on alates 23. juunist 2017 kella 13st Brüsseli aja järgi kuni 30. juunini 2017 kella 13.00ni Brüsseli aja järgi esitatud impordilitsentsitaotlused, hõlmavad tariifikvoodi järjekorranumbriga 09.4307 raames olemasolevast suuremaid koguseid. Seega tuleks otsustada, kui palju impordilitsentse võib välja anda, ja määrata kindlaks asjaomase kvoodi all taotletud koguste suhtes kohaldatav jaotuskoefitsient, mis on arvutatud vastavalt komisjoni määruse (EÜ) nr 1301/2006 (3) artikli 7 lõikele 2.

               (4)

               Rakendusmääruses (EL) 2015/2081 järjekorranumbri 09.4307 all esitatud tariifikvoodi kohta ei tohiks jooksvaks kvoodi kehtivusajaks rohkem impordilitsentse välja anda.

               (5)

               Meetme tõhususe tagamiseks peaks käesolev määrus jõustuma selle Euroopa Liidu Teatajas avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Rakendusmääruse (EL) 2015/2081 lisas loetletud ning järjekorranumbri 09.4307 all esitatud tariifikvoodiga hõlmatud koguste kohta alates 23. juunist 2017 kella 13st Brüsseli aja järgi kuni 30. juunini 2017 kella 13.00ni Brüsseli aja järgi esitatud impordilitsentsitaotluste puhul antakse litsents välja taotletud kogustele, mis korrutatakse 56,118160 % jaotuskoefitsiendiga järjekorranumbriga 09.4307 tähistatud tariifikvoodi kohta esitatud taotluste puhul.
   2.   Uute impordilitsentsitaotluste esitamine rakendusmääruse (EL) 2015/2081 lisas loetletud ja järjekorranumbri 09.4307 all esitatud tariifikvoodi raames on jooksvaks kvoodiperioodiks peatatud alates 30. juunist 2017 kella 13.00st Brüsseli aja järgi.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. juuli 2017

            Komisjoni nimel

            presidendi eest

            põllumajanduse ja maaelu arengu peadirektoraadi

            peadirektor

         Jerzy PLEWA

      (1)  ELT L 347, 20.12.2013, lk 671.

      (2)  Komisjoni 18. novembri 2015. aasta rakendusmäärus (EL) 2015/2081, millega avatakse Ukrainast pärit teatavate teraviljade impordi tariifikvoodid ja sätestatakse nende haldamine (ELT L 302, 19.11.2015, lk 81).

      (3)  Komisjoni 31. augusti 2006. aasta määrus (EÜ) nr 1301/2006, millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi (ELT L 238, 1.9.2006, lk 13).


title: Komisjoni rakendusmäärus (EL) 2015/1851, 15. oktoober 2015, millega muudetakse rakendusmäärust (EL) nr 948/2014 lõssipulbri lepingulise ladustamisperioodi ja eraladustamiseks eraldatud abi summa osas

text:
               16.10.2015

               ET

               Euroopa Liidu Teataja

               L 271/12

         KOMISJONI RAKENDUSMÄÄRUS (EL) 2015/1851,
   15. oktoober 2015,
   millega muudetakse rakendusmäärust (EL) nr 948/2014 lõssipulbri lepingulise ladustamisperioodi ja eraladustamiseks eraldatud abi summa osas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 18 lõiget 2, artikli 20 punkte c, l ja m ning artikli 223 lõike 3 punkti c,
   võttes arvesse nõukogu 16. detsembri 2013. aasta määrust (EL) nr 1370/2013, millega määratakse kindlaks põllumajandustoodete ühise turukorraldusega seotud teatavate toetuste kehtestamise meetmed, (2) eriti selle artiklit 4,
   ning arvestades järgmist:

               (1)

               Komisjoni rakendusmäärusega (EL) nr 948/2014 (3) avati lõssipulbri eraladustamine, pidades silmas eriti keerulist turuolukorda, mis tuleneb Venemaa kehtestatud impordikeelust liidu piimatoodetele.

               (2)

               Pärast lõssipulbri hinna jätkuvat langust pikendati eraladustuskava komisjoni rakendusmäärusega (EL) nr 1337/2014 (4)28. veebruarini 2015, komisjoni rakendusmäärusega (EL) 2015/303 (5)30. septembrini 2015 ja komisjoni rakendusmäärusega (EL) 2015/1548 (6)29. veebruarini 2016.

               (3)

               Pidades silmas lõssipulbri hinna jätkuvat langustrendi, mis tuleneb piima olulisest ülepakkumisest siseturul ja ülemaailmse nõudluse jätkuvatest piirangutest, on asjakohane ette näha täiendavad meetmed, millega innustada ettevõtjaid ladustama suuremaid koguseid. Seeläbi saaks leevendada survet turule. Kui tooted ladustatakse pikemaks lepinguliseks ajavahemikuks, peaks ka abisumma olema suurem.

               (4)

               Siiski peaks selleks, et ettevõtjad saaksid paindlikumalt reageerida tulevastele turusignaalidele, olema võimalik sellised tooted pärast minimaalset võimalikku ladustamisperioodi (üheksa kuud) vähendatud abimääraga laost vabastada.

               (5)

               Võttes arvesse pikendatud lepingulise ladustusaja kestust, tuleks komisjoni määruse (EÜ) nr 826/2008 (7) artiklis 31 osutatud ettemakset muuta.

               (6)

               Vastavalt määruse (EÜ) nr 826/2008 artikli 35 lõikele 3 ja selleks, et jälgida tähelepanelikult meetme kasutamist, on asjakohane määrata kindlaks kõnealuse määruse artikli 35 lõike 1 punktis a sätestatud teabe esitamise tähtaeg.

               (7)

               Selleks et saavutada vahetu mõju turule ja aidata stabiliseerida hindu, peaks käesoleva määrusega ette nähtud meede jõustuma järgmisel päeval pärast määruse avaldamist.

               (8)

               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmäärust (EL) nr 948/2014 muudetakse järgmiselt.

               1)

               Artikkel 4 asendatakse järgmisega:
               „Artikkel 4
               1.   Artiklis 1 osutatud toodete puhul antakse abi järgmiselt.

                           a)

                           Juhul, kui lepinguline ladustusaeg on 90–210 päeva:

                                       1)

                                       8,86 eurot tonni kohta ladustamise püsikulude eest,

                                       2)

                                       0,16 eurot tonni kohta päevas iga lepingujärgse ladustamispäeva eest.

                           b)

                           Juhul, kui lepinguline ladustusaeg on 365 päeva:

                                       1)

                                       8,86 eurot tonni kohta ladustamise püsikulude eest,

                                       2)

                                       0,36 eurot tonni kohta päevas iga lepingujärgse ladustamispäeva eest.

                     Erandina määruse (EÜ) nr 826/2008 artikli 34 lõikest 6, kui lepingulise koguse võib eemaldada pärast 270-päevast minimaalset võimalikku ladustamisperioodi, vähendatakse abisummasid 10 %.
               2.   Taotlused kehtivad ainult juhul, kui neis on märgitud taotletud abimäärad.
               Käesoleva määruse alusel 90–210-päevaseks ladustusperioodiks sõlmitud lepinguid ei saa muuta artikli 4 lõike 1 esimese lõigu punkti b kohasteks lepinguteks.
               3.   Lepinguline ladustamine lõpeb laost väljaviimisele eelneval päeval.”

               2)

               Lisatakse artikkel 4a:
               „Artikkel 4a
               Erandina määruse (EÜ) nr 826/2008 artikli 31 lõikest 2 ei ületa käesoleva määruse artikli 4 lõike 1 esimese lõigu punkti b kohaste lepingute ettemakse abisummat, mis vastab 270-päevasele ladustusajale.”

               3)

               Artikkel 6 asendatakse järgmisega:
               „Artikkel 6
               Liikmesriigid teatavad komisjonile

                           a)

                           igal teisipäeval eelmise nädala kohta eraldi kogused, millele osutatakse vastavalt artikli 4 lõike 1 esimese lõigu punktides a ja b, ning kogused, mille kohta on sõlmitud lepingud, ning ka nende toodete kogused, mille kohta on esitatud lepingute sõlmimise taotlused, nagu on nõutud määruse (EÜ) nr 826/2008 artikli 35 lõike 1 punktis a;

                           b)

                           hiljemalt iga kuu lõpus eelmise kuu kohta varusid käsitleva teabe vastavalt määruse (EÜ) nr 826/2008 artikli 35 lõike 1 punktile b.”

         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. oktoober 2015

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 671.

      (2)  ELT L 346, 20.12.2013, lk 12.

      (3)  Komisjoni rakendusmäärus (EL) nr 948/2014, 4. september 2014, millega avatakse lõssipulbri eraladustamine ja määratakse eelnevalt kindlaks abi summa (ELT L 265, 5.9.2014, lk 18).

      (4)  Komisjoni rakendusmäärus (EL) nr 1337/2014, 16. detsember 2014, millega muudetakse rakendusmäärusi (EL) nr 947/2014 ja (EL) nr 948/2014 seoses või ja lõssipulbri eraladustusabi taotluste esitamise viimase päevaga (ELT L 360, 17.12.2014, lk 15).

      (5)  Komisjoni rakendusmäärus (EL) 2015/303, 25. veebruar 2015, millega muudetakse rakendusmäärusi (EL) nr 947/2014 ja (EL) nr 948/2014 seoses või ja lõssipulbri eraladustusabi taotluste esitamise viimase päevaga (ELT L 55, 26.2.2015, lk 4).

      (6)  Komisjoni rakendusmäärus (EL) 2015/1548, 17. september 2015, millega muudetakse rakendusmäärusi (EL) nr 947/2014 ja (EL) nr 948/2014 seoses või ja lõssipulbri eraladustusabi taotluste esitamise viimase päevaga (ELT L 242, 18.9.2015, lk 26).

      (7)  Komisjoni määrus (EÜ) nr 826/2008, 20. august 2008, millega nähakse ette pakkumismenetluse kehtestamise ühised eeskirjad, et määrata kindlaks teatavate põllumajandustoodete eksporditoetused (ELT L 223, 21.8.2008, lk 3).


title: Nõukogu rakendusmäärus (EL) nr 143/2010, 15. veebruar 2010 , millega peatatakse ajutiselt määrusega (EÜ) nr 732/2008 kehtestatud säästva arengu ja hea valitsemistava edendamiseks kohaldatav stimuleeriv erikord Sri Lanka Demokraatliku Sotsialistliku Vabariigi suhtes

text:
               20.2.2010

               ET

               Euroopa Liidu Teataja

               L 45/1

         NÕUKOGU RAKENDUSMÄÄRUS (EL) nr 143/2010,
   15. veebruar 2010,
   millega peatatakse ajutiselt määrusega (EÜ) nr 732/2008 kehtestatud säästva arengu ja hea valitsemistava edendamiseks kohaldatav stimuleeriv erikord Sri Lanka Demokraatliku Sotsialistliku Vabariigi suhtes
   EUROOPA LIIDU NÕUKOGU,
   Võttes arvesse Euroopa Liidu toimimise lepingut,
   võttes arvesse nõukogu 22. juuli 2008. aasta määrust (EÜ) nr 732/2008, millega kohaldatakse üldiste tariifsete soodustuste kava ajavahemikus 1. jaanuar 2009 kuni 31. detsember 2011, (1) eriti selle artikli 19 lõiget 4,
   võttes arvesse Euroopa Komisjoni ettepanekut
   ning arvestades järgmist:

               (1)

               Määruse (EÜ) nr 732/2008, eriti selle artikli 9 ja artikli 10 lõike 6 kohaselt on Sri Lanka Demokraatlik Sotsialistlik Vabariik (edaspidi „Sri Lanka”) tunnustatud kui riik, kelle suhtes kohaldatakse Euroopa Liidu üldiste soodustuste süsteemi alusel säästvat arengut ja head valitsemistava stimuleerivat erikorda.

               (2)

               Komisjoni otsuses 2008/938/EÜ, (2) millega kanti Sri Lanka nende soodustatud riikide nimekirja, kelle suhtes kohaldatakse ajavahemikus 1. jaanuar 2009 – 31. detsember 2011 säästvat arengut ja head valitsemistava stimuleerivat erikorda, märgitakse, et Sri Lanka vastavust erikorra kohaldamise tingimustele seoses kolme inimõiguste konventsiooniga kontrolliti nõukogu 27. juuni 2005. aasta määruse (EÜ) nr 980/2005 (üldiste tariifsete soodustuste kava kohaldamise kohta) (3) alusel algatatud uurimisega.

               (3)

               Euroopa Komisjonile (edaspidi „komisjon”) kättesaadavad ÜRO aruanded, avaldused ja teave, samuti muud üldsusele kättesaadavad aruanded ja teave muudest asjakohastest allikatest, kaasa arvatud valitsusvälistelt organisatsioonidelt, näitavad, et Sri Lanka õigusakte, millesse on inkorporeeritud kodaniku- ja poliitiliste õiguste rahvusvaheline pakt, piinamise ning muude julmade, ebainimlike või inimväärikust alandavate kohtlemis- ja karistamisviiside vastane konventsioon ja lapse õiguste konventsioon, ei rakendatud tõhusalt. Kolm nimetatud konventsiooni on loetletud põhiliste inimõiguste konventsioonidena määruse (EÜ) nr 732/2008 III lisa A osa punktides 1, 5 ja 6.

               (4)

               Määruse (EÜ) nr 732/2008 artikli 15 lõikega 2 nähakse ette, et kõnealuse määruse alusel antud säästvat arengut ja head valitsemistava stimuleeriva erikorra kohaldamise võib ajutiselt peatada, kui selliseid siseriiklikke õigusakte, millesse on inkorporeeritud määruse III lisas loetletud konventsioonid, mis on ratifitseeritud kõnealuse määruse artikli 8 lõigetes 1 ja 2 esitatud nõuete täitmiseks, ei rakendata tõhusalt.

               (5)

               Komisjoni otsusega 2008/803/EÜ (4) algatati uurimine, et teha kindlaks, kas Sri Lanka Demokraatliku Sotsialistliku Vabariigi õigusakte, millesse on inkorporeeritud kodaniku- ja poliitiliste õiguste rahvusvaheline pakt, piinamise ning muude julmade, ebainimlike või inimväärikust alandavate kohtlemis- ja karistamisviiside vastane konventsioon ja lapse õiguste konventsioon, rakendatakse tõhusalt.

               (6)

               Kogu uurimise ajal andis komisjon Sri Lankale kõik võimalused uurimise raames koostööd teha, sealhulgas oli Sri Lankal võimalus kommenteerida kõiki järeldusi, mille olid teinud eksperdid, kellele komisjon tegi ülesandeks anda sõltumatu õiguslik hinnang uuritavate asjaolude kohta. Hoolimata asjaolust, et Sri Lanka otsustas uurimises mitte osaleda ega koostööd teha, säilitas komisjon väljaspool uurimist korrapärased kontaktid Sri Lankaga, et see saaks komisjonile edastada kogu uurimisega seotud teabe. Komisjon võttis teavet, mille Sri Lanka sellega seoses esitas, täielikult arvesse ja kasutas seda oma aruandes sisalduva hinnangu koostamiseks.

               (7)

               19. oktoobril 2009 kiitis komisjon heaks aruande, kus on kirjas komisjoni järeldused (edaspidi „aruanne”). Aruandes jõutakse järeldusele, et Sri Lanka õigusakte, millesse on inkorporeeritud kodaniku- ja poliitiliste õiguste rahvusvaheline pakt, piinamise ning muude julmade, ebainimlike või inimväärikust alandavate kohtlemis- ja karistamisviiside vastane konventsioon ja lapse õiguste konventsioon, ei rakendata tõhusalt.

               (8)

               Sri Lankale edastati uurimise tulemusi sisaldav aruanne ja tuletati meelde, et nende järelduste alusel otsustab komisjon, kas soovitada säästvat arengut ja head valitsemistava stimuleeriva erikorra kohaldamine ajutiselt peatada. Lisaks sellele anti Sri Lankale võimalus kindlaksmääratud aja jooksul esitada oma märkused kas uurimise või konkreetselt aruande kohta.

               (9)

               Sri Lanka esitas komisjonile rea märkusi aruande teema ja uurimise läbiviimise kohta. Märkused hõlmasid ka asjaolusid ja järeldusi, mille kohta oli Sri Lankal võimalus esitada märkusi uurimise ajal, mida riik aga ei teinud. Komisjon arutas siiski Sri Lanka märkusi põhjalikult, eelkõige neid, mis on olulised ajutise peatamise otsuse tegemise seisukohast. Komisjoni hinnang, millest Sri Lankat teavitati, viis järelduseni, et mitte ükski Sri Lanka väide ei muuda oluliselt uurimise tulemusi.

               (10)

               Komisjon esitas aruande uurimise tulemuste kohta üldiste tariifsete soodustuste komiteele 17. novembril 2009, kooskõlas määruse (EÜ) nr 732/2008 artikli 19 lõikega 1.

               (11)

               Eespool öeldut arvestades tuleks ajutiselt peatada säästva arengu ja hea valitsemistava edendamiseks kohaldatav stimuleeriv erikord Sri Lankast päris toodete suhtes, kuni otsustatakse, et ajutise peatamise põhjused enam ei kehti.

               (12)

               Käesolev määrus peaks jõustuma kuus kuud pärast selle vastuvõtmist, välja arvatud juhul, kui nõukogu on enne seda komisjoni ettepaneku alusel otsustanud, et see ei ole enam põhjendatud,

         ON VASTU VÕTNUD KÄESOLEVA MÄÄRUSE:
   Artikkel 1
   Määrusega (EÜ) nr 732/2008 kehtestatud säästva arengu ja hea valitsemistava edendamiseks kohaldatav stimuleeriv erikord Sri Lankast pärit toodete suhtes peatatakse ajutiselt.
   Artikkel 2
   Seoses määruse (EÜ) nr 732/2008 kohaldamisajaga taastab nõukogu komisjoni ettepanekul kvalifitseeritud häälteenamusega stimuleeriva erikorra Sri Lankast pärit toodete suhtes, kui ajutise peatamise põhjused enam ei kehti.
   Artikkel 3
   Käesolev määrus jõustub kuus kuud pärast selle vastuvõtmist, välja arvatud juhul, kui nõukogu on enne seda komisjoni ettepaneku alusel vastavalt määruse (EÜ) nr 732/2008 artikli 19 lõikele 5 otsustanud teisiti.
   Artikkel 4
   Käesolev määrus avaldatakse Euroopa Liidu Teatajas.

      Käesolev määrus on tervikuna siduv ja vahetult kohaldatav kõigis liikmesriikides.
      Brüssel, 15. veebruar 2010

            Nõukogu nimel

            eesistuja

         Á. GABILONDO

      (1)  ELT L 211, 6.8.2008, lk 1.

      (2)  Komisjoni 9. detsembri 2008.aasta otsus 2008/938/EÜ nimekirja kohta soodustatud riikidest, kes vastavad nõukogu määruses (EÜ) nr 732/2008 (millega kohaldatakse üldiste tariifsete soodustuste kava ajavahemikus 1. jaanuar 2009 kuni 31. detsember 2011) sätestatud säästvat arengut ja head valitsemistava stimuleeriva erikorra kohaldamise tingimustele (ELT L 334, 12.12.2008, lk 90).

      (3)  ELT L 169, 30.6.2005, lk 1.

      (4)  Komisjoni 14. oktoobri 2008. aasta otsus 2008/803/EÜ, millega vastavalt nõukogu määruse (EÜ) nr 980/2005 artikli 18 lõikele 2 algatatakse uurimine, mis käsitleb teatavate inimõiguste konventsioonide tõhusat rakendamist Sri Lankas (ELT L 277, 18.10.2008, lk 34).


title: Komisjoni rakendusmäärus (EL) nr 809/2011, 11. august 2011 , millega muudetakse määrust (EÜ) nr 2074/2005 seoses dokumentidega, mis lisatakse külmutatud kalatoodete impordile otse külmutuslaevalt  EMPs kohaldatav tekst

text:
               12.8.2011

               ET

               Euroopa Liidu Teataja

               L 207/1

         KOMISJONI RAKENDUSMÄÄRUS (EL) nr 809/2011,
   11. august 2011,
   millega muudetakse määrust (EÜ) nr 2074/2005 seoses dokumentidega, mis lisatakse külmutatud kalatoodete impordile otse külmutuslaevalt
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 853/2004, milles sätestatakse loomset päritolu toidu hügieeni erieeskirjad, (1) eriti selle artikli 9 teist lõiku,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, (2) eriti selle artikli 16 teist lõiku,
   ning arvestades järgmist:

               (1)

               Määruses (EÜ) nr 853/2004 on muu hulgas sätestatud, et loomset päritolu tooteid kolmandatest riikidest importivad toidukäitlejad peavad tagama, et import toimub üksnes juhul, kui on täidetud määruse (EÜ) nr 854/2004 artikli 14 nõuded.

               (2)

               Määruse (EÜ) nr 854/2004 artiklis 14 on sätestatud, et teatavatele nõuetele vastav dokument lisatakse loomsete saaduste partiidele, kui neid imporditakse Euroopa Liitu. Kõnealuse määruse artikli 15 lõikes 3 on aga sätestatud, et kui kalatooteid imporditakse muu hulgas otse külmutuslaevalt, võib artikli 14 kohast dokumenti asendada kapteni allkirjaga dokument.

               (3)

               Komisjoni 5. detsembri 2005. aasta määruses (EÜ) nr 2074/2005 (millega sätestatakse rakendusmeetmed Euroopa Parlamendi ja nõukogu määruses (EÜ) nr 853/2004 käsitletud teatavate toodete ja Euroopa Parlamendi ja nõukogu määrustes (EÜ) nr 854/2004 ja (EÜ) nr 882/2004 käsitletud ametlike kontrollide suhtes, sätestatakse erandid Euroopa Parlamendi ja nõukogu määrusest (EÜ) nr 852/2004 ning muudetakse määruseid (EÜ) nr 853/2004 ja (EÜ) nr 854/2004) (3) on sätestatud veterinaarsertifikaatide näidised, kaasa arvatud veterinaarsertifikaadi näidis kalandustoodete impordi jaoks kõnealuse määruse VI lisas.

               (4)

               Liikmesriigid ja sidusrühmade organisatsioonid on palunud komisjonil luua kapteni allkirjaga dokumendi näidise, et ühtlustada nõutavat teavet ja kohaldatavaid menetlusi olukorras, kui külmutatud kalandustooteid imporditakse liitu otse külmutuslaevalt.

               (5)

               Kapteni allkirjaga dokumendi näidis peaks eelkõige osutama sätetele, mis on seotud kalandustoodete käitlemisega külmutuslaevadel, nagu on sätestatud määruse (EÜ) nr 853/2004 III lisa VIII jaos. Dokumendi näidis peaks sobima ka elektroonilise süsteemiga (TRACES), mille abil vahetavad riikide pädevad asutused veterinaarsertifikaate ja impordidokumente, mis käsitlevad elusloomade ning loomsete saadustega seotud terviseküsimusi.

               (6)

               Seetõttu on asjakohane luua ühtne kapteni allkirjaga dokumendi näidis olukorraks, kui kalandustooteid imporditakse liitu otse külmutuslaevalt. Seepärast tuleks määrust (EÜ) nr 2074/2005 vastavalt muuta.

               (7)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 2074/2005 muudetakse järgmiselt:

               (1)

               Artikkel 6 asendatakse järgmisega:
               „Artikkel 6
               Teatavate loomse päritoluga toodete importimisel kasutatavate veterinaarsertifikaatide ja dokumentide näidised määruste (EÜ) nr 853/2004 ja (EÜ) 854/2004 kohaldamisel
               1.   Käesoleva määruse VI lisas loetletud loomse päritoluga toodete impordi puhul kasutatavate ning määruse (EÜ) nr 853/2004 artikli 6 lõike 1 punktis d osutatud veterinaarsertifikaatide ja dokumentide näidised on sätestatud kõnealuses lisas.
               2.   Käesoleva määruse VI lisas sätestatakse kapteni allkirja dokumendi näidis, mis võib asendada määruse (EÜ) nr 854/2004 artikli 14 kohast dokumenti, kui kalandustooteid imporditakse otse külmutuslaevalt, nagu on sätestatud kõnealuse määruse artikli 15 lõikes 3.”

               (2)

               VI lisa muudetakse vastavalt käesoleva määruse lisale.

         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. aprillist 2012.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. august 2011

            Komisjoni nimel

            president

         José Manuel BARROSO

      (1)  ELT L 139, 30.4.2004, lk 55.

      (2)  ELT L 139, 30.4.2004, lk 206.

      (3)  ELT L 338, 22.12.2005, lk 27.

      LISA
      Määruse (EÜ) nr 2074/2005 VI lisa muudetakse järgmiselt:

                  (1)

                  VI lisa pealkiri ja jaod I – VI asendatakse järgmisega:
                  „TEATAVATE LOOMSE PÄRITOLUGA TOODETE IMPORDI JAOKS ETTENÄHTUD VETERINAARSERTIFIKAATIDE JA DOKUMENTIDE NÄIDISED

                  I JAGU

                     I PEATÜKK

                     KONNAKOIVAD JA TEOD

                  Määruse (EÜ) nr 853/2004 artikli 6 lõike 1 punktis d osutatud veterinaarsertifikaadid konnakoibade ja tigude impordi jaoks vastavad käesoleva lisa I liite A- ja B-osas sätestatud näidistele.

                     II PEATÜKK

                     ŽELATIIN

                  Määruse (EÜ) nr 853/2004 artikli 6 lõike 1 punktis d osutatud veterinaarsertifikaadid želatiini ja selle valmistamiseks vajaliku tooraine impordi jaoks vastavad käesoleva lisa II liite A- ja B-osas sätestatud näidistele, ilma et see piiraks muude liidu õigusaktide, eriti transmissiivset spongioosset entsefalopaatiat ja hormoone käsitlevate konkreetsete õigusaktide kohaldamist.

                     III PEATÜKK

                     KOLLAGEEN

                  Määruse (EÜ) nr 853/2004 artikli 6 lõike 1 punktis d osutatud veterinaarsertifikaadid kollageeni ja selle valmistamiseks vajaliku tooraine impordi jaoks vastavad käesoleva lisa III liite A- ja B-osas sätestatud näidistele, ilma et see piiraks muude liidu õigusaktide, eriti transmissiivset spongioosset entsefalopaatiat ja hormoone käsitlevate konkreetsete õigusaktide kohaldamist.

                     IV PEATÜKK

                     KALANDUSTOOTED

                  Määruse (EÜ) nr 853/2004 artikli 6 lõike 1 punktis d osutatud veterinaarsertifikaat kalandustoodete impordi jaoks vastab käesoleva lisa IV liites sätestatud näidisele.

                     V PEATÜKK

                     ELUSAD KAHEPOOLMELISED MOLLUSKID

                  Määruse (EÜ) nr 853/2004 artikli 6 lõike 1 punktis d osutatud veterinaarsertifikaat elusate kahepoolmeliste molluskite impordi jaoks vastab käesoleva lisa V liites sätestatud näidisele.

                     VI PEATÜKK

                     MESI JA MUUD MESINDUSTOOTED

                  Määruse (EÜ) nr 853/2004 artikli 6 lõike 1 punktis d osutatud veterinaarsertifikaat mee ja muude mesindustoodete impordi jaoks vastab käesoleva lisa VI liites sätestatud näidisele.
                  II JAGU

                     KAPTENI ALLKIRJAGA DOKUMENDI NÄIDIS

                  Kapteni allkirjaga dokument, mis võib asendada määruse (EÜ) nr 854/2004 artikli 14 kohast dokumenti, kui külmutatud kalandustooteid imporditakse otse külmutuslaevalt, nagu on sätestatud kõnealuse määruse artikli 15 lõikes 3, peab olema vastavuses käesoleva lisa VII liites esitatud dokumendi näidisega.”

                  (2)

                  Lisatakse VII liide:

                     „VI lisa VII liide

                        KAPTENI ALLKIRJAGA DOKUMENDI NÄIDIS, MIS LISATAKSE IMPORDILE, KUI KÜLMUTATUD KALANDUSTOOTEID IMPORDITAKSE EUROOPA LIITU OTSE KÜLMUTUSLAEVALT


title: Komisjoni rakendusmäärus (EL) nr 276/2013, 19. märts 2013 , teatavate kaupade klassifitseerimise kohta kombineeritud nomenklatuuris

text:
               23.3.2013

               ET

               Euroopa Liidu Teataja

               L 84/9

         KOMISJONI RAKENDUSMÄÄRUS (EL) nr 276/2013,
   19. märts 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:

               (1)

               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

               (2)

               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

               (3)

               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

               (4)

               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.

               (5)

               Käesoleva määrusega ettenähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. märts 2013

            Komisjoni nimel presidendi eest

            komisjoni liige

         Algirdas ŠEMETA

      (1)  EÜT L 256, 7.9.1987, lk 1.

      (2)  EÜT L 302, 19.10.1992, lk 1.

      LISA

                  Kauba kirjeldus

                  Klassifikatsioon
                  (CN-kood)

                  Põhjendus

                  (1)

                  (2)

                  (3)

                  Terrassi põrandalaud mõõtmetega umbes 0,15 × 0,02 × 3,7 m puitkomposiidist, mis koosneb puidujäätmetest saadud puitkiududest (60 %), ringlussevõetud plastikust (kõrgtihe polüetüleen e HDPE, 30 %), mitteplastiklisanditest, täiteainetest, UV-kiirguse suhtes stabiliseerivatest ainetest ja pigmentidest (10 %). Põrandalaud on valmistatud ekstrusioonmeetodiga. Laua ristlõige on ristkülikukujuline ja materjali tihedus on 1,20 g/cm3.
                  Ülemine pind on krobelise mustri ja tekstuuriga, alumine pind ribiline. Laual on sooned, mis jooksevad mööda laua serva kogu selle pikkuses.
                  Laual on jäiga paindumatu plastiktoote omadused; puidujäätmeid on kasutatud täitematerjalina. Laud on puidu asendaja ning seda kasutatakse näiteks terrasside ja liikumisteede katmiseks.

                  3918 90 00

                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 b ja 6 ning CN-koodide 3918 ja 3918 90 00 sõnastusega.
                  Kuna puitkiude on kasutatud üksnes täitematerjalina ning puitkiude hoiab koos ja toote põhiomadused määrab plastik, ei saa toodet klassifitseerida puittooteks (vt ka HSi selgitavad märkused, grupp 44). Seepärast tuleb toodet käsitada plastikust põrandakattematerjalina.
                  Toode tuleb seepärast klassifitseerida CN-koodi 3918 90 00 alla kuuluvaks plastikust põrandakatteks.